वेक द्वीप

वेक द्वीप जिसे वेक एटोल के नाम से भी जाना जाता है प्रशांत महासागर के माइक्रोनीशिया उप-क्षेत्र में स्थित एक कोरल प्रवालद्वीप है। यह प्रवालद्वीप तीन छोटे द्वीपिका – वेक, विल्क्स और पील से बना है जो मूंगा चट्टान से घिरी एक लैगून के चारों ओर स्थित हैं। इसके सबसे नज़दीकी बसा हुआ द्वीप मार्शल द्वीपसमूह में उटिरिक प्रवालद्वीप है जो दक्षिण-पूर्व में 592 मील (953 किलोमीटर) दूर स्थित है। इतिहास द्वीप पर पॉलिनेशियन चूहे की मौजूदगी से पता चलता है कि संभवतः पॉलिनेशियन या माइक्रोनेशियन यात्रियों ने शुरुआती समय में वेक की यात्रा की थी। वेक द्वीप की पहली बार खोज 2 अक्टूबर 1568 को स्पेनिश खोजकर्ता और नाविक अल्वारो डी मेंडाना डी नेइरा ने की। 1567 में मेंडाना और उनके साथी 'लॉस रेयेस' और 'टोडोस लॉस सैंटोस' नाम के दो जहाजों से पेरू के कैलाओ से एक अभियान पर निकले। यह अभियान दक्षिण प्रशांत महासागर में सोने से समृद्ध उस ज़मीन की खोज के लिए था जिसका ज़िक्र इंका परंपराओं में मिलता है। जलवायु वेक द्वीप उष्णकटिबंधीय क्षेत्र में स्थित है लेकिन सर्दियों के दौरान यहाँ समय-समय पर समशीतोष्ण तूफ़ान आते हैं। समुद्र की सतह का तापमान साल भर गर्म रहता है और गर्मियों व पतझड़ में यह 80°F (27°C) से ऊपर पहुँच जाता है। कभी-कभी द्वीप के ऊपर से उष्णकटिबंधीय चक्रवात गुज़रते हैं। यहाँ तापमान 65°F (18°C) से 95°F (35°C) के बीच रहता है और हर साल लगभग 40 इंच बारिश होती है और बारिश का मौसम जुलाई से अक्टूबर तक चलता है। यह द्वीप प्रशांत महासागर की उत्तर-पूर्वी व्यापारिक हवाओं के क्षेत्र में स्थित है। वेक द्वीप की जलवायु को उष्णकटिबन्धीय सवाना जलवायु के रूप में वर्गीकृत किया गया है। इन्हें भी देखें मार्शल द्वीपसमूह सन्दर्भ